༄༅། །གང་ཤོད་དུ་བསྒྲུབས་པའི་སྐྱེ་བདུན་དཀར་ཆག་བཞུགས་སོ།།
རྒྱལ་བ་ཀུན་གྱི་སྐུ་གསུང་ཐུགས་ཡོན་ཏན། །ཕྲིན་ལས་མ་ལུས་གཅིག་ཏུ་འདུས་
།གདོད་མའི་མགོན་པོ་ཀུན་ཏུ་བཟང་པོ་ལ། །དད་བའི་ཡིད་ཀྱིས་རྟག་ཏུ་ཕྱག་
བགྱིའོ། །དེ་ཉིད་མིའི་གཟུགས་སུ་ཉིད་སྤྲུལ་པ། །གསང་སྔགས་ཆོས་ཀྱི་སྙིང་ཁུ་ཟབ་
གཏེར་དུ། །སྦས་པ་མ་ལུས་སླར་ཡང་འབྱིན་མཛད་པ། །པདྨ་གླིང་པའི་ཞབས་ལ་གུས་ཕྱག་
འཚལ། །གཞན་ཡང་སྙན་བརྒྱུད་དགོངས་བརྒྱུད་སྒྲུབ་བརྒྱུད་དང༌། །ཤོག་སེར་ཚིག་བརྒྱུད་སྨོན་
ལམ་དབང་བརྒྱུད་དང༌།
།མཁའ་འགྲོ་གཏད་བརྒྱུད་རིག་འཛིན་བརྡ་བརྒྱུད་སོགས། །བརྒྱུད་
པའི་བླ་མ་ཀུན་ལ་ཕྱག་བྱས་ཏེ། །ཟབ་གཏེར་ལས་བྱུང་སྐྱེ་བདུན་གྱི། །ཤ་ལ་སྦྱར་བའི་རིལ་བུ་
ལ། །ཕན་ཡོན་ཕབ་རྒྱུན་གང་བཞུགས་ལ། །ཐོག་མར་བྱ་བ་ཉིད་ལ་གླེང༌། །དེ་ཡང་ལྷོ་བྲག་
སྨན་མདོའི་བྲག་ནས་གཏེར་སྟོན་པདྨ་གླིང་པ་ཉིད་ཀྱིས་ཟབ་གཏེར་དུ་བཞེས་པ་བླ་མ་ནོར་བུ་
རྒྱ་མཚོ་ལས། སྐྱེ་བདུན་ཤའི་རིལ་བུ་བསྒྲུབ་པ་ལ། དེ་ཡང་ཁམས་སྟོད་རྔོག་གི་སའི་ཆ་གངས་
457

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཤོད་དུ་དགེ་འདུན་བརྒྱ་ཕྲག་དགུ་དང་ཕྱེད་བཅས། གཞན་ཡང་དད་ལྡན་ཕོ་མོ་དཔག་ཏུ་མེད་
པ་བགྲངས་ལས་འདས་པ་འདུས་ཏེ། བསྒྲུབས་པའི་རིལ་བུ་ལ། དད་རྟེན་བཞུགས་པ་ཆེ་ལོང་
ཙམ་ཞིག་བརྗོད་ན་འདི་ལྟ་སྟེ། སློབ་དཔོན་པདྨ་འབྱུང་གནས་ཀྱི་ཕྱག་ཕྲེང་དང་ན་བཟའ། ཆོས་
རྒྱལ་སྲོང་བཙན་སྒམ་པོའི་གདུང་རུས། རྒྱལ་པོ་ཁྲི་སྲོང་ལྡེའུ་བཙན་གྱི་སྐུ་ཤ། སྔགས་འ
པདྨ་གླིང་པའི་གདུང་རུས་དང་སྐྱེ་བདུན་རིལ་བུ། བྲམ་ཟེ་སྐྱེ་བ་བདུན་པའི་སྐུ་ཤ། གུ་རུ་ཆོས་ཀྱི་
དབང་ཕྱུག་གི་སྐུ་ཤ། སྲས་པདྨ་དབང་ཆེན་ཀྱི་སྐུ་ཤ། ཀུན་སྐྱོང་གླིང་པའི་གདུང་རུས། བདེ་
ཆེན་གླིང་པའི་གདུང་རུས། ཀརྨ་གླིང་པའི་སྨན་ནག །རིག་འཛིན་རྒོད་ལྡེམ་ཅན་གྱི་དབུ་
སྐྲ། མངའ་རིས་རིག་འཛིན་བདུད་འཇོམས་ཆེན་པོའི་དབུ་ལོ། མངའ་རིས་པཎ་ཆེན་གྱི་དབུ་
ལོ། རྗེ་ཏིལླི་པའི་རུས་རྒྱན། ནཱ་རོ་པའི་ཕྱག་སྐྱོགས། མར་པའི་དབུ་སྐྲ། མི་ལའི་རས་གོས་
དང་ཕྱག་སྐྱོགས། སྒམ་པོ་པ་ཟླ་འོད་གཞོན་ནུའི་དབུ་སྐྲ། ཕག་མོ་གྲུ་པའི་ཕྱག་ཞབས་དང་གསོལ་
བེར་བཞུགས་གདན། ཆབ་བཟེད་དུམ་བུ། སྐྱོབ་པ་འཇིག་རྟེན་གསུམ་གྱི་མགོན་པོའི་དབུ་
458

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
སྐྲ་དང་སྐུ་འགག །ཉེར་གཉིས་པའི་གསང་ཆབ། བཅོ་ལྔ་པའི་སྐུ་ཤ་མཚལ་དང་དབུ་ལོ། བཅུ་
གཉིས་པའི་སྐུ་མཚལ། གཅུང་གི་ན་བཟའ། རྗེ་ཀུན་དགའ་རིན་ཆེན་གྱི་ཞལ་ཕྱག་དང་དབུ་
ཞྭ། རྗེ་བཙུན་རིན་ཆེན་ཕུན་ཚོགས་ཆོས་ཀྱི་རྒྱལ་པོའི་སྐུ་ཤ་དང་དབུ་ལོ། གསང་ཆབ། དེ་ཉིད་
ཀྱིས་བསྒྲུབས་པའི་ཆོས་སྨན། ཛ་ཧར་པིར་གྱི་ཞལ་ཚོམ། བཛྲ་ནཱ་ཐ་དང་མ་ཧཱ་ནཱ་ཐ་གཉིས་ཀྱི་
དབུ་སྐྲ། སྒམ་པོ་པ་བཀྲ་ཤིས་རྣམ་རྒྱལ་གྱི་དབུ་ལོ་དང་གསང་ཆབ། ཀོང་སྨྱོན་འཇམ་དཔལ་
བཟང་པོའི་གདུང་རུས། ཤོ་སྒོམ་གྱི་ཕྱག་ཚ། ཞང་གཡུ་བྲག་པའི་ཆུ་ཞྭ་དང་ཆུ་ལྷམ། སྤྱན་སྔ་
ཐོག་ཐུབ་པའི་ན་བཟའ། དྭགས་པོ་སྒོམ་ཚུལ་གྱི་ཕྱའུ། པཎ་ཆེན་ཤཱཀྱ་ཤྲཱི་བཟང་པོའི་སྐུ་སྦྱར་དང་
གཎྜི། སྤྱན་སྔ་གྲགས་པ་འབྱུང་གནས་ཀྱི་ཕྱའུ། པཎྜི་ཏ་སྨྲི་ཏིའི་སྐུ་ཤ། རྟོགས་ལྡན་དཀའ་ཐུབ་
པའི་སྒོམ་ཐག །བཅོམ་ལྡན་རིག་པའི་རལ་གྲིའི་གདུང་རུས། ཐང་སྟོང་རྒྱལ་པོའི་དབུ་ལོ། ས་
པཎྜི་ཏ་ཀུན་དགའ་རྒྱན་མཚན་དཔལ་བཟང་པོའི་སྐུ་མཚལ། དཔལ་ཤཱཀྱ་མཆོག་ལྡན་དྲི་མེད་
ལེགས་པའི་བློའི་གསང་ཆབ། བདག་སྨྱོན་སྔགས་འཆང་ཆེན་པོའི་དབུ་ལོ། མཁན་ཆེན་པའི་དབུ་
459

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལོ། ས་སྐྱ་པའི་བདུད་རྩི་རིལ་བུ། མཁན་ཆེན་རིན་ཆེན་རྒྱལ་མཚན་གྱི་དབུ་ལོ། འཇམ་དབྱངས་
རིན་ཆེན་རྒྱལ་མཚན་གྱི་དབུ་ལོ། མཁན་ཆེན་གྲགས་པ་བཤེས་གཉེན་གྱི་དབུ་ལོ། ཇོ་བོ་རྗེ་
ཨ་ཏི་ཤའི་སྣམ་སྦྱར་དང་ཕྱག་དཔེ། མཁས་པ་བཻ་རོ་ཙ་ནའི་ཕྱག་དཔེ། སྤྱན་སྔ་ལྷ་གཟིགས་རས་
པའི་གདུང་རུས། རྒྱ་གར་ཕྱག་ནའི་སྒོམ་ཐག །མཚུངས་མེད་ཆོས་རྒྱལ་ཕུན་ཚོགས་བཀྲ་ཤིས་
དཔལ་བཟང་པོའི་དབུ་ལོ། གསང་ཆབ། སྐུ་ཤ། བདུད་རྩི་ཆོས་སྨན་དང་བཅས་པ། བདག་
པོ་བཀྲ་ཤིས་སྟོབས་རྒྱལ་གྱི་དབུ་སྐྲ་དང་སྨན་སྒྲུབ། རྟེན་འདུས་མྱོང་གྲོལ་ཆེན་མོ། སྒམ་པོ་
པའི་རྟེན་འདུས། ཀརྨ་པཀྵིའི་གསང་ཆབ། དུས་གསུམ་མཁྱེན་པའི་དབུ་ལོ། ཆོས་གྲགས་
རྒྱ་མཚོའི་གསེེང་ཆབ། སྤྱན་སྔ་ཆོས་ཀྱི་གྲགས་པའི་སྐུ་ཤ། དཀོན་མཆོག་ཡན་ལག་གི་གསང་
ཆབ། དབང་ཕྱུག་རྡོ་རྗེའི་སྐུ་མཚལ། དཔལ་ཐུབ་པའི་གར་དབང་ཆོས་ཀྱི་དབང་ཕྱུག་གི་དབུ་ལོ་
དང་ཤང་མཚལ། ཀརྨ་པའི་རིལ་ནག །དཔལ་སྟག་ལུང་ཐང་པའི་དབུ་ཞྭ། སྐུ་ཡལ་པའི་དབུ་
ལོ། སངས་རྒྱས་ཡར་བྱོན་གྱི་དབུ་སྐྲ། རྗེ་མངྒའི་མཚན་ཅན་གྱི་དབུ་སྐྲ་དང་སྐུ་མཚལ། དཔལ་
པའི་ལེ་གས་ཀྱི་བགས་པས་གསམ་ 460

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཆོས་དབྱིངས་རང་གྲོལ་གྱི་དབུ་སྐྲ། ཡེ་ཤེས་མཚོ་རྒྱལ་གྱྱི་པདྨ་རཀྟ། མཁའ་འགྲོ་མ་བསོད་
ནམས་དཔལ་འདྲེན་གྱི་གདུང་རུས། མ་གཅིག་ལབ་སྒྲོན་གྱི་པང་གདན་དུམ་བུ། མཁའ་འགྲོ་
མ་འོད་འཆང་མའི་གདུང་རུས། མཁའ་འགྲོ་ཞི་བ་བཟང་མོའི་ན་བཟའ། དུར་ཁྲོད་བརྒྱད་ཀྱི་
ས་སྣ། མཆོད་རྟེན་རྣམ་དག་དང་བྱ་རུང་ཁ་ཤོར་གྱི་ས། ཙཱ་རི་གསར་རྙིང་དང༌། གངས་ཏི་སེའི་
བདེ་མཆོག་ཡབ་ཡུམ་ཀྱི་བྱང་སེམས་དཀར་དམར། ཆོས་འཁོར་ལྷ་ས། བསམ་ཡས། རྭ་སྒྲེང་
སོགས་ཀྱི་སྐུ་འདྲ་ཁྱད་པར་ཅན་རྣམས་ཀྱི་བྱིན་རླབས་དང་ས་སྣ། གཞན་ཡང་བླ་མ་གོང་མ་རྣམས་
ཀྱི་དད་རྟེན་དཔག་ཏུ་མེད་པ་དང་གྲུབ་ཐོབ་ཕོ་མོའི་སྐུ་ཤ། སྨན་སྣ་དཔག་ཏུ་མེད་པ་རིན་པོ་ཆེའི་
རིགས་དང༌། རྡོ་རྗེ་སློབ་དཔོན་རང་ཉིད་ཀྱི་སྐྲ་སེན་སོགས་སྦྱར་ཏེ། གཞུང་དང་མཐུན་པར་
རིལ་བུ་བྱས་ལ། དྲིལ་བུར་གཞལ་བའི་ཁལ་གཉིས་དང་བྲེ་བཅོ་བརྒྱད་བྱུང་བ་རྣམས་བུམ་པར་
བླུགས་ཁ་རྒྱན་མཚན་མར་བྱས་ཏེ་ཞག་བཅུ་གཅིག་བར་བསྒྲུབས། རྟགས་ལྟར་བྱུང་བའི་མོད་
ལ་སླར་ཡང་དྲིལ་བུར་གཞལ་བ་ལ་ཁལ་གསུམ་བྲེ་བཅོ་བརྒྱད་བྱུང་བ་རྣམས་འདུས་པའི་ཚོགས་
461

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དང་བཅས་པ་ཐམས་ཅད་ལ་བཀྱེས་ཤིང་ལོངས་སྤྱད་པས་ཐམས་ཅད་ཚིམས་པར་གྱུར་ཏོ། །དེ་
ལྟ་བུའི་སྐྱེ་བདུན་ཚད་དང་ལྡན་པར་བསྒྲུབས་པ་འདི་ཉིད་ལྟོར་སོང་ཙམ་ལའང་ཕན་ཡོན་དཔག་
ཏུ་མེད་པ་ཡོད་དེ། སློབ་དཔོན་པདྨའི་ཞལ་ནས། །སྐྱེ་བདུན་ཤ་ལས་བྱས་པ་ཡི། །རིལ་བུ་ལྟོ་རུ་
། །ཐམས་ཅད་དེ་སུ་སྐྱེ་བར་
གང་སོང་བ། །འགྲོ་བ་སེམས་ཅན་མ་ལུས་ཀུན། །རིག་དྲུག་སྡུག་བསྔལ་རབ་ཞི་ནས། །ཐར་
པའི་ལམ་སྣ་རབ་ཟིན་ཞིང༌། །ཐུགས་རྗེ་ཆེན་པོའི་ཞིང་ཁམས་སུ། །ཐམས་ཅད་དེ་རུ་སྐྱེ་བར་
འགྱུར། །བྱོལ་སོང་རྣམས་ཀྱི་ལྟོར་སོང་ཡང་། །བདེ་བ་ཅན་དུ་ངེས་པར་སྐྱེ། །འཇིག་རྟེན་ཕ་
མ་བསད་པ་ཡི། །དམེ་ཕོ་སྡིག་ཅན་ལྟོར་སོང་ཡང༌། །ཕྱི་མ་བྱང་ཆུབ་ལམ་སྣ་ཟིན། །ཤ་རིལ་
ཟག་མེད་འདི་ཉིད་ཀྱི། །རིལ་བུ་སྒྲུབ་པ་སུས་བྱས་པ། །པདྨ་ང་དང་སྐལ་པ་མཉམ། །ཞེས་
དང༌། རིག་འཛིན་པདྨ་གླིང་པའི་ཞལ་ནས། སྐྱེ་བདུན་ཤ་ཡི་རིལ་བུ་ལས། །གྲོག་མའི་རྐང་
ལག་ཙམ་ཞིག་ནི། །འགྲོ་བ་གང་གི་ལྟོར་སོང་བ། །ངན་སོང་གནས་སུ་མི་འགྲོ་ཞིང་། །སྐྱེ་བ་
གསུམ་ལས་མི་འགྱང་བར། །པདྨའི་དྲུང་དུ་སྐྱེ་བར་འགྱུར། །ཞེས་གསུངས་པས། རིལ་བུ་འདི་
462

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
བསྐལ་པར་བསགས་
ནི་ལྟོར་སོང་བ་ཙམ་གྱིས་རིགས་ངན་བཤན་པ་སྡིག་པོ་ཆེ་ཞིག་ཡིན་ཡང་།
པའི་སྡིག་པའི་ཚོགས་ཐམས་ཅད་ཕྱིར་བསྙིལ་ཏེ། ཚེ་གཅིག་ལ་བདེ་བ་ཅན་དུ་སྐྱེ་ངེས་ན། འགྲོ་
བ་གཞན་ལ་སྨོས་ཅི་དགོས་པ་ཨོ་རྒྱན་ཉིད་ཀྱིས་གསུངས་ཤིང༌། གཞན་ཡང་རིལ་བུ་འདིས་
གདོན་ལ་སོགས་པ་ལས་སྐྱོབ་ཅིང་མཚོན་ཐུབ། རིལ་བུ་ལྟོ་རུ་སོང་བ་ཙམ་གྱིས་ལུས་ངག་ཡིད་
གསུམ་རྡོ་རྗེ་གསུམ་གྱི་རང་བཞིན་དུ་འགྱུར། ངན་སོང་གསུམ་གྱི་སྒོ་ཁེགས། ཐར་པའི་ལམ་
སྣ་ཟིན། དཔའ་བོ་དཔའ་མོ་ཐམས་ཅད་ངང་གིས་འདུ། འགྲོ་བའི་དོན་འགྲུབ། བྱང་ཆུབ་ཀྱི་
སེམས་འཕེལ། ཅི་བསམ་པའི་དོན་འགྲུབ། ཚེའི་བར་གཅོད་ལ་སོགས་པ་ཞི་ཞིང་། མདོར་ན་
ཚེ་རིང་བ་སོགས་འཕྲལ་གྱི་རྐྱེན་ལས་བྱུང་བའི་བར་ཆད་དང་མི་མཐུན་པའི་ཕྱོགས་ཐམས་ཅད་
ལས་སྐྱོབ་ཅིང་། མཆོག་ཐུན་མོང་གི་དངོས་གྲུབ་ཐམས་ཅད་འབད་རྩོལ་མི་དགོས་པར་ཤུགས་
འབྱུང་དུ་འབྱུང་བར་འགྱུར་རོ། །ཞེས་པའི་དཀར་ཆག་མདོར་བསྡུས་པ་འདིའང་། གསང་སྔགས་
ཀྱི་སྣོད་དང་ལྡན་པ་རྣམས་ལ་མི་དགོས་མོད། འོན་ཀྱང་སྐལ་མེད་ལོག་ལྟ་ཅན། དྲེད་པོ་ལྕགས་
463

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྐང་ཅན། བླུན་པོ་ཁ་ཅིག་ཡིད་ཆེས་པར་བྱ་བའི་ཕྱིར། ཆུ་གླང་རྒྱལ་གྱི་ཟླ་བར་ཤཱཀྱའི་དགེ་སློང་
ཆོས་སྨྲ་བ་དཀོན་མཆོག་ཕུན་ཚོགས་ཀྱིས། རྔོད་གངས་ཤོད་དུ་སྐྱེ་བདུན་སྒྲུབ་པ་བགྱིས་པའི་དུས་
སུ། དགེ་མཚན་དུ་མ་དང་བཅས་ཏེ་སྦྱར་བའོ།། །།སརྦ་མངྒ་ལཾ།།
464

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10